Partnerskab om sprøjte- og præcisionsteknologi i landbruget
Nyheder om pesticider og præcisionssprøjtning
Kontakt partnerskabet
Reduktion i vindafdrift
Her kan du læse om arrangementer, der er planlagt gennemført i regi af partnerskabet om præcisionssprøjtning samt om andre arrangementer med tilknytning til præcisionslandbrug.
Har du kendskab til arrangementer, som med fordel kan fremgå af listen, så kontakt Anita Fjelsted, Miljøstyrelsen på mail:
Seminar om præcisionsjordbrug
Dato: 21. november på Flakkebjerg i Slagelse.
Miljøstyrelsen og Landbrugsstyrelsen afholder seminar om præcisionsjordbrug i praksis.
Der er på seminaret lagt op til erfaringsdeling med mere end ti forskellige oplæg og demonstrationer af teknologier og metoder fra de to projekter 'partnerskab om præcisionssprøjtning' og 'pilotprojektordningen om præcisionslandbrug'.
Seminaret henvender sig til jordbrugere, som enten er i gang med eller planlægger at anvende teknologi til præcisionsjordbrug, og som ønsker sparring med kolleger og andre relevant fagfolk. Seminaret henvender sig også til konsulenter og forskere, som arbejder med eller interesserer sig for præcisionsjordbrug.
Læs mere om seminaret via linket her
Fokusgruppemøde for Partnerskabets fokusgruppe 1 og 2
Torsdag 3. oktober 2019: LMO Horsens.
Program og yderligere oplysninger følger her på siden senere.
Fokusgruppemøde for Partnerskabets fokusgrupper 3 og 4
Mandag 7. oktober 2019: Miljøstyrelsen i Odense
Workshop om præcisionsjordbrug og digitalisering
11. december 2018 kl. 9.30-17: adr. Scandig Bygholm Park, Schüttesvej 6, 8700 Horsens
Workshoppen er gratis at deltage i og er finansieret af Promilleafgiftsfonden. Se program og læs om tilmelding.
Test af sensorer til nedvisning i stub
16. november 2018 kl. 10-14 i udkanten af Aarhus. (Marken ligger ved kastedvej 17, https://goo.gl/maps/vAHgCAjZmL22. Parkering ved maskinhus.)
Teknologisk institut og SEGES gennemfører projekt om test af sensorer ti lnedvisning i stub. Formålet er at belyse sensorers effekt til at detektere grøn biomasse. Der gennemføres test af 3 relevante sensorer og landmandspraktikerens erfaring som en vej til reduktion af pesticidanvendelse. Alle er velkomne til at se testen gennemført den 16. november 2018 på en stubmark. De deltagende virksomheder og SEGES vil være repræsenteret på dagen, og der vil være mulighed for at høre mere om brugen de forskellige sensorer – ikke kun til nedvisning.
Til testen afprøves:
WeedSeeker v/ GeoTeam
WeedMaps v/ AgroIntelli og Datalogisk
Fieldscence datakort v/ Ceptu
Landmandspraksis
Workshop om satellitdata til landbruget – hvad ved vi i dag, og hvordan kommer vi videre
21. november kl. 9.30-15.00: adr. Agro Food Park 15, Skejby, 8200 Aarhus N
Satellitdata skaber allerede nu værdi i landbruget, men potentialerne er langt fra udnyttet. Der er udpeget en masse lovende anvendelsesmuligheder, men hvad er fup og fakta? Og hvor er udviklingen på vej hen? Teknologisk Institut, DHI og Inbiom indbyder til workshop for virksomheder, rådgivere og forskere med interesse for satellitdata til landbruget.
Læs her om arrangementet, om tilmelding, pris mv.
4 demo-arrangementer
Der afholdes i alt 4 demonstrationsdage (den 31. oktober og den 6., 13. og 14. november) kombineret med workshop, hvor emnet præcisionssprøjtning trækkes helt ned på jorden.
Det er svært for mange brugerne at danne sig et overblik og forstå brugen af præcisionsteknologien og mange mister muligheden for at forstå, hvilken positiv effekt, der kan opnås ved en præcis anvendelse af sprøjtemidler – både i forhold til landbrug og miljø, men i sidste ende også når det gælder landmandens bundlinje. De fire demonstrationsdage skal bidrage til at afhjælpe disse problemstillinger og den manglende viden. Flere virksomheder vil vise, hvordan landmanden kan udføre præcisionssprøjtning ved brug af enkle værktøjer, som allerede findes på markedet. Deltagerne får selv lov til at prøve teknologier af og får således praktisk erfaring med hjem.
Læs her om de 4 demo-arrangementer om præcisionsteknologi, som afholdes i løbet af oktober og november måned.
5. november 2018 kl 10-13.30. Adr.: Mollerup Golf Club, Mollerupvej 7, 8240 Risskov.
Dansk Golf Union og Mollerup Golf Club er vært for et demonstrationsprojekt vedr. præcisionssprøjtning på golfbaner. AgroIntelli og Teknologisk Institut deltager.
Tirsdag d. 25/09-2018 kl. 16:00 til ca. 21:00. Adr.: Christian Jørgensen, Kræmmervejen 22, 8860 Ulstrup
Torsdag d. 27/09-2018 kl. 16:00 til ca. 21:00. Adr.: Lars Vittrup-Pedersen, Frørup Landevej 16, 6070 Christiansfeld
Tirsdag d. 02/10-2018 kl. 16:00 til ca. 21:00. Adr.: DCTrees/Compac Sjælland, Merløsevej 5, 4296 Nyrup
Lær dit sprøjteudstyr at kende - demodag om sprøjteteknologi i juletræer. I tre store markdemonstrationer rundt i landet, vil der om aftenen være praktisk udførsel af sprøjtning i juletræer med en væske, som kan ses med ultraviolet lys. Desuden vil der være status på kemisk vækstregulering. Læs mere om de tre arrangementer, hvor du også kan finde programmer for de enkelte arrangementer.
Her kan man læse en artikel i Maskinbladet om de afholdt arrangementer i juletræsplantager.
18. september 2018 (kl 18:00 til 22:00): Adr: Ringkøbingvej 33, 7441 Bording.
På denne aften vil der blive sprøjtet i kartofler med en Danfoil, en Dammann med luft og en Horsch, både med forskellige dyser i normal dyseafstand, ligesom der vil blive vist, hvad der sker ved 25 cm afstand mellem dyser og sænket bom.
Helt konkret fyldes tankene med en væske, som kan ses af et ultraviolet lys, og der sprøjtes herefter rundt i marken med forskellige dyser og forskellige indstillinger.
Arrangementet afholdes efter mørkets frembrud, og umiddelbart efter sprøjtning går LMO’s og Karup Kartoffelfabriks eksperter rundt i marken med ultraviolette lamper og viser, hvor sprøjtningen har været mest og mindst effektiv.
Se tv-indslag og læs om det afholdte arrangement
Se film om arrangementet
4. april 2018. Kick-off møde for partnerskab for præcisionssprøjtning - Forskningscenter Foulum. Læs mere om kick-off mødet her. Invitationen med program for dagen kan du se her.
31. maj 2018: Møde i Horsens kl. 9.30 - 12.00 for Partnerskabets Fokusgruppe 1 om øget anvendelse af eksisterende sprøjteteknologier i praksis (Læs om indhold mv. via dette link)
31. maj 2018: Møde i Horsens kl. 13.00 - 15.30 for Partnerskabets Fokusgruppe 2 om udvikling, optimering og validering af teknologier til behovsbestemt sprøjtning (Læs om indhold mv. via dette link).
Det oprindelig planlagte møde den 6. juni 2018 for fokusgruppe 3 og 4 er foreløbig udsat. Kontakt de to fokusgruppeledere i gruppe 3 og 4 hvis du ønsker at ingå i arbejdet i disse fokusgrupper. For fokusgruppe 3 og 4 se kontaktoplysninger her.